text: L'escultor Xavier Raventós exposa a la Sala Àgora de l'Ajuntament de Cambrils
  8.45 º
  L'artista treballa a partir d'objectes trobats, que talla, doblega, marca o solda per transformar-los en una obra d'art i transmetre emocions.
  La mostra 'Les empremtes del ferro' s'inaugurarà divendres, 5 de juliol, a les 20h, i es podrà visitar fins el 30 d'agost
  Actualitzada 03/07/2019 a les 15:50
  L'escultor Xavier Raventós inaugurarà aquest divendres, 5 de juliol, l'exposició Les empremtes del ferro a la Sala Àgora e l'Ajuntament de Cambrils. La mostra es podrà visitar fins el 30 d'agost de dilluns a dijous de 8.30 a 15 hores i els divendres de 8.30 a 14 hores.
  L'artista treballa l'escultura amb objects trouvés com una manera de veure les coses des d'un punt de vista diferent. Influenciat per la seva faceta com a fotògraf, Raventós transforma objectes de ferro en altres realitats o visions per canalitzar sentiments i sensacions d'una manera molt personal.
  A partir de peces de ferro, en la majoria de casos material agrícola, l'escultor reconstrueix l'objecte, despullant-lo de la seva forma original, per convertir-lo en l'esperit i el tema de la seva obra.
  Xavier Raventós va néixer a Barcelona el 1951 i actualment viu en una casa taller a l'Empordà. És fotògraf autodidacta i es declara un gran admirador de David Douglas Duncant. L'artista ha viatjat a països com Iran, Nicaragua, El Salvador i Sudan. Ha treballat com a free-lance per l'agència Imapress, ha publicat en destacades revistes nacionals i estrangeres.
  És col·laborador habitual de El Periódico i la revista Interviu, i professor de reportatge fotogràfic al Club de la Imatge. Des del 1989, es dedica a la fotografia publicitària, industrial i institucional i ha publicat diversos llibres sobre aquesta temàtica. Des del 2003 fins a l'actualitat ha realitzat prop de 90 exposicions.
  El Reus Deportiu Miró postpon els pròxims dos e...
  Els cossos policials fan controls als accessos...
  Comenta el contingut : L'escultor Xavier Raventós exposa a la Sala Àgora de l'Ajuntament de Cambrils